**OPIS PREDMETU ZÁKAZKY (rovnaký pre každú časť zákazky)**

**Zabezpečenie stravovacích služieb**

1. **Predmet zákazky**

1.1 Zabezpečenie stravovania formou dodávky a výdaja jedál pre zamestnancov obstarávateľa Ministerstva vnútra Slovenskej republiky:

**Časť 1.** - Krajské riaditeľstvo Policajného zboru v Košiciach na Kuzmányho 8,

**Časť 2.** - Okresnom riaditeľstve PZ Košice - mesto, Rampová 7,

**Časť 3.** - Okresnom riaditeľstve PZ Košice – okolie, Trieda SNP 35

**Časť 4.** - Okresnom úrade Košice – mesto, Komenského 52

1.2 Varenie a príprava jedál musí byť v zmysle platných receptúr pre prípravu jedál závodného stravovania a smerníc o výžive za súčasného dodržiavania platných hygienických predpisov a s tým súvisiacej legislatívy.

1.3 Minimálna ponuka hotových jedál:

- dva druhy polievky + chlieb

- **štyri druhy hotových hlavných teplých jedál v zložení:**

- 2 x mäsité jedlo

- bezmäsité jedlo

- diétne jedlo

- jeden nealkoholický nápoj

- jeden druh zeleninového šalátu (podľa vhodnosti k hlavnému jedlu).

Minimálna hmotnosť jednotlivých položiek obedového menu:

- 1 polievka ...................................................................................min. 0,33 l

- hmotnosť mäsa v surovom stave ................................................min. 120 g

- prílohy k jedlám (ryža, cestoviny) .............................................min. 160 g

- prílohy k jedlám (zemiaky, zemiaková kaša, hranolky) ............min. 200 g

- prílohy k jedlám (knedle) ...........................................................min. 160 g

- šaláty (čerstvé aj sterilizované) ..................................................min. 120 g

- chlieb, resp. pečivo .....................................................................min. 2 x 40 g.

1.4 Výdaj jedál sa bude realizovať prostredníctvom teplých výdajných (ohrievacích) pultov (nie formou balenej stravy)

1.5 Dodávku a výdaj jedál záujemca zabezpečí a zrealizuje počas pracovných dní v  poskytnutých priestoroch verejného obstarávateľa, ktoré mu verejný obstarávateľ poskytne za úhradu, na základe požiadaviek zamestnancov verejného obstarávateľa ( stravník) v zmysle objednávacieho systému tj. stravník realizuje objednávku stravy prostredníctvom stravného lístka, ktorý zabezpečí záujemca.

**Zamestnanci verejného obstarávateľa (stravníci) si jedlo objednajú deň vopred alebo najneskôr ráno v deň výdaja obeda do 8:00 hodiny, podľa vopred vypracovaného jedálneho lístka. Doba výdaja bude minimálne dve hodiny v čase od 11:30 do 13:30 hod.**

1.6 Záujemca zabezpečí na vlastné náklady hmotný majetok potrebný pre zabezpečovanie služieb stravovania a výdaj denného menu (misky, taniere, tácky, príbory).

1.7 Záujemca bude zabezpečovať výdaj a dopravu jedál, čistotu ostatných užívacích priestorov v súlade s hygienickými predpismi upravujúcimi podmienky na prevádzku spoločného stravovania a požiada o schválenie prevádzky rezortného hygienika MV SR. Zabezpečí na vlastné náklady upratovanie jedálenských priestorov.

**Po ukončení verejného obstarávania bude s víťazným uchádzačom uzatvorená zmluva o nájme nebytových priestorov pre konkrétnu časť zákazky. Podrobné podmienky a cena nájmu za jednotlivé priestory (podľa častí zákazky) sú uvedené v prílohe č. 2 Súťažných podkladov – „Návrh zmluvy“ - Príloha č. 3 k Zmluve o poskytovaní služieb (Uvedené je nutné zohľadniť pri cenotvorbe)**